Tai lažybų funkcija, kai laimėjimas gali būti pervedamas nelaukiant įvykio pabaigos. Ankstyvas laimėjimas gali būti taikomas tik lažyboms iki įvykio pradžios ir nėra taikomas lažyboms GYVAI. Ankstyvas laimėjimas gali būti taikomas Bendrovės nuožiūra parinktoms lygoms, turnyrams ar konkretiems įvykiams ir tik baigtims „Kuri komanda nugalės“ (t.y. laimės X komanda; laimės Y komanda; X ir Y komandos baigs lygiosiomis). Ankstyvas laimėjimas Bendrovės parinktiems įvykiams taikomas tada, kai komanda, už kurią buvo atliktas statymas, įgyja ankstyvo laimėjimo sąlygose nurodytą pranašumą (pavyzdžiui, ankstyvo laimėjimo funkcija taikoma UEFA Čempionų lygos rungtynėms, komandai įgyjus 2 įvarčių pranašumą arba Eurolygoje komandai įgijus 17 taškų persvarą). Informaciją, ar lošėjo atliktam statymui yra taikomas Ankstyvas laimėjimas ir kokiomis sąlygomis, lošėjas gali matyti po statymo atlikimo.